CELEX: 32005R0106
Language: sl
Date: 2005-01-21
Title: Uredba Komisije (ES) št. 106/2005 z dne 21. januarja 2005 o ukinitvi določenih uvoznih dovoljenj, izdanih na podlagi Uredbe (ES) št. 1431/94, in o sprostitvi s tem povezanih varščin

22.1.2005   
            
            
               SL
            
            
               Uradni list Evropske unije
            
            
               L 20/14
            
         
      UREDBA KOMISIJE (ES) št. 106/2005
   z dne 21. januarja 2005
   o ukinitvi določenih uvoznih dovoljenj, izdanih na podlagi Uredbe (ES) št. 1431/94, in o sprostitvi s tem povezanih varščin
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trgov za perutninsko meso (1) in zlasti člena 3(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1431/94 z dne 22. junija 1994 o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode (2), določa pravila glede veljavnosti uvoznih dovoljenj.
            
         
               (2)
            
            
               Odločba Komisije 2004/122/ES z dne 6. februarja 2004 o nekaterih ukrepih zaščite v zvezi z aviarno influenco v več azijskih državah (3) je ukinila uvoz perutnine in več proizvodov iz perutninskega mesa do 15. decembra 2004.
            
         
               (3)
            
            
               Uvozna dovoljenja, ki jih zajema Odločba 2004/122/ES, izdana na podlagi Uredbe (ES) št. 1431/94 za obdobje od 1. januarja do 31. marca 2004 in se tičejo izključno ene od tretjih držav iz zgoraj navedene odločbe, so zato od datuma njihove izdaje ukinjena.
            
         
               (4)
            
            
               Glede na trajanje te situacije je treba zgoraj navedena dovoljenja ukiniti in odobriti takojšnjo sprostitev s tem povezanih varščin.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca –
            
         SPREJELA NASLEDNJO UREDBO:
   Člen 1
   Uvozna dovoljenja, izdana na podlagi Uredbe (ES) št. 1431/94 za obdobje od 1. januarja do 31. marca 2004 za izdelke, zajete v Odločbi 2004/122/ES, in uvedena izključno za eno od držav iz te odločbe, se razveljavijo, in s tem povezane varščine se sprostijo.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. januarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 282, 1.11.1975, str. 77. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 156, 23.6.1994, str. 9. Uredba, kakor je bila nazadnje spremenjena z Uredbo (ES) št. 1043/2001 (UL L 145, 31.5.2001, str. 24).
   
      (3)  UL L 36, 7.2.2004, str. 59. Odločba, kakor je bila nazadnje spremenjena z Odločbo 2004/851/ES (UL L 368, 15.12.2004, str. 48).